Uførepensjonen beregnes ut fra et pensjonsgrunnlag som fastsettes basert på lønnen på starttidspunktet for pensjonen. Tjenestetiden beregnes frem til aldersgrensen for stillingen, men maks til 67 år. Som hovedregel får du uførepensjon etter den stillingsprosenten du hadde da du ble sykemeldt.
Beregningen av uførepensjonen er summen av
25 prosent av folketrygdens grunnbeløp (G), men likevel ikke mer enn 6 prosent av pensjonsgrunnlaget
3 prosent av pensjonsgrunnlaget opp til 6 ganger grunnbeløpet
69 prosent av pensjonsgrunnlaget mellom 6 og 12 ganger grunnbeløpet
​​​Hvis du ikke får arbeidsavklaringspenger eller uføretrygd fra NAV, får du
25 prosent av folketrygdens grunnbeløp (G), men likevel ikke mer enn 6 prosent av pensjonsgrunnlaget
69 prosent av pensjonsgrunnlaget opp til 12 ganger grunnbeløpet
Ved delvis arbeidsuførhet får du uførepensjon i forhold til graden av uførhet til enhver tid.